Saera Khan

Saera Tithi Khan (født 23. april 1979 i Oslo) er en norsk politiker (Ap). Hun var stortingsrepresentant fra Oslo 2005–09. Hun var vararepresentant i perioden 2001–2005. Khan var medlem av Arbeiderpartiets sentralstyre 2002–09.

Khan er født i Norge av foreldre fra Bangladesh. Hun er cand.mag. fra Universitetet i Oslo, med fagene statsvitenskap, samfunnsøkonomi, Kjønn og samfunn og Europa og integrasjon. Hun gikk på Oslo katedralskole, hvor hun var russ i 1998.

Hun var medlem av Oslo bystyre 1999–05. Hun har tidligere vært styremedlem i Oslo Ap og medlem av Kvinnenettverket i Oslo Arbeiderparti.  

I perioden 2003 til 2005 arbeidet Khan som kommunikasjonsrådgiver i Flyktninghjelpen.

I februar 2009 markerte Saera Khan seg som en motstander av å bruke hijab sammen med politiuniform.TV2 – Saera Khan sier nei til politihijab

 Samtaler med spåkoner 
Høsten 2008 ble det avdekket at Saera Khan hadde ringt spåkoner gjennom teletorgtjenester for flere hundre tusen kroner med mobiltelefonen betalt av Stortinget.VG - Saera Khan ringer spåkoner Da Stortinget sluttet å betale de høye telefonregningene og saken ble kjent i offentligheten, hevdet Khan først at regningene var så høye fordi hun hadde en kjæreste på utenlandsoppdrag i Forsvaret som hun hadde snakket med på satellittelefon. Dette er imot retningslinjene i Forsvaret og ble avvist av Forsvaret.Aftenposten - Saera Khan har ingen kjæreste som er spesialsoldat hos oss Etter først å ha hevdet at hun bare ringte spåkone et par ganger,VG - Saera Khan ringer spåkoner innrømmet Khan at mesteparten av telefonregningene stammet fra samtaler med spåkoner.VG - Innrømmer telefoner til klarsynte Det kom også frem at hun hadde spurt spåkonene om politikk, f.eks. Frps oppslutning.VG - - Ble også spådd om politikk Khan gjorde det etter dette klart at hun ikke ville ta gjenvalg til Stortinget.VG - Saera Khan stiller ikke til gjenvalg Hun har i ettertid sagt at hun har dekket telefonregningene og tilbakebetalt beløp som er over det som normalt bli dekket.VG - Her her Saera Khans pressemelding Torsdagsklubben lagde en parodi på denne saken i en egen musikkvideo.

 Stortingskomiteer 
 2005–2009 medlem i Kommunal- og forvaltningskomiteen.

 Referanser 

 Eksterne lenker 




Kategori:Stortingsrepresentanter 2005–2009
Kategori:Stortingsrepresentanter fra Ap
Kategori:Stortingsrepresentanter for Oslo
Kategori:Ap-politikere i Oslo
Kategori:Personer fra Oslo
Kategori:Alumni fra Oslo katedralskole